google/wiki40b huggingface dataset:
Voľby do Národnej rady Slovenskej republiky v roku 2012

Vyhlásenie volieb

Poslanci Národnej rady SR 13. októbra 2011 schválili návrh ústavného zákona predloženého Vládou SR čím určili konanie parlamentných volieb v roku 2012 na 10. marec.

Organizácia volieb

Marcel Jánošík, hovorca Štatistického úradu sa krátko po vyhlásení volieb pre SME vyjadril, že "Ak sa voľby budú konať v termíne, ktorý bol zverejnený v médiách, tak po technickej a personálnej stránke bude Štatistický úrad schopný zabezpečiť procesy, súvisiace s prípravou a spracovaním volieb." Neskôr Štatistický úrad upozornil, že kvôli väčšiemu množstvu strán (o 8 viac ako minulé voľby) bude spracovanie výsledkov trvať o 3 až 4 hodiny dlhšie. Výsledok bude známy v ranných až dopoludňajších hodinách nasledujúceho dňa (11. marca). Prvé čísla by sa však podľa šéfky ŠÚ SR Ľudmily Benkovičovej mali objaviť už „okolo pol jedenástej až trištvrte na jedenásť [večer]“. Na spracovaní výsledkov bude pracovať 1500 ľudí, pričom použijú 760 počítačov a 360 tlačiarní.

Voľba zo zahraničia

Slovenskí občania žijúci v zahraničí majú tiež právo voliť. Ak sa do miesta trvalého bydliska na Slovensku nemôžu dostať v deň konania volieb, môžu požiadať obecný úrad miesta trvalého bydliska o voľbu poštou. Potrebnú žiadosť bolo nutné odoslať tak, aby bola doručená najmenej 50 dní pred konaním volieb (20.1.). Hlasovacie obálky museli byť doručené najneskôr deň pred konaním volieb (9.3.). Ak volič nemá trvalý pobyt na Slovensku, ale naďalej má slovenské občianstvo, mohol svoju žiadosť poslať Miestnemu úradu Bratislava Petržalka. Podľa odhadu Vladimíra Skalského, predsedu Svetového združenia Slovákov v zahraničí, bude hlasovať 10 tisíc Slovákov zo zahraničia. Väčšina voličov zo zahraničia podľa neho hlasuje zaslaním žiadosti do miesta trvalého bydliska, alebo osobnou účasťou a tak nie sú zachytení v štatistikách. Slovákov bez trvalého pobytu, ktorí požiadali o účasť na voľbách je tento rok 728. Nakoniec sa prihlásilo 8018 Slovákov z približne 450 tisíc žijúcich v zahraničí. Počet a podiel voličov čo poslali návratnú obálku z cudziny bol 17 278a 0,65 %.

Priebeh volieb

Počas konania volieb polícia „nezaznamenala vážne narušenie verejného poriadku ani priebehu volieb“. 
Pred voľbami sa vyskytlo niekoľko podnetov smerujúcich k narušeniu volieb. Polícia sa zaoberala aj kupovaním hlasov.  Na volebné dianie v deň hlasovania dohliadalo viac než 7000 príslušníkov Policajného zboru. Policajný zbor zabezpečoval aj sprievod prevozu volebných výsledkov z okrskov do Ústrednej volebnej komisie.
Volejbal na Stredoamerických a karibských hrách 2010

Kvalifikácia

Na turnaj sa kvalifikovalo priamo iba hostiteľské družstvo. Zvyšných 7 miest (6 miest v mužskej kategórii) tvorili družstvá vybrané na základe umiestnenia vo svetovom rebríčku FIVB k januáru 2010 a podľa umiestnenia na predchádzajúcom volejbalovom turnaji Stredoamerických a karibských hier či regionálnych turnajoch. V mužskom turnaji okrem Kuby, ktorá hry bojkotovala, odstúpila aj Kolumbia, nahradilo ju Trinidad a Tobago. V ženskom turnaji odstúpenú Venezuelu nahradili Guatemala a Barbados.
Prstence Urána

Prstence Urána sú sústava častíc, ktoré obiehajú planétu Urán.
Prvé prstence objavil tím astronómov v Kuiperovom observatóriu v Airborne (Kuiper Airborne Observatory) v zložení James L. Elliot, Edward W. Dunham a Douglas J. Mink v podstate náhodou pri zákryte hviezdy Uránom v marci 1977. Objav potvrdila sonda Voyager 2 v roku 1986.
Hubblov vesmírny ďalekohľad spozoroval v auguste 2003 ďalšie slabé prachové prstence Urána. V rokoch 2007 – 2008 objavili pozemné teleskopy a Hubblov ďalekohľad ďalšie prstence.
Predpokladá sa, že prstence Urána sú relatívne mladé, ich vek nepresahuje 600 miliónov rokov. Vznikli pravdepodobne kolíziami menších mesiacov, ktoré kedysi obiehali okolo planéty. Po zrážke sa mesiace mohli rozpadnúť na mnoho menších častíc, ktoré do súčasnosti pretrvali ako úzke a opticky husté prstence.
Chrám Zosnutia presvätej Bohorodičky (Asenovgrad)

Charakteristika

Chrám je známy pod ešte dvoma rozličnými menami a to Mesochora (voľne preložiť by sa dalo ako centrálny) a Hlboký (bulh. Дълбоката – Dălbokata) z dôvodu, že podľa vtedajších tureckých pravidiel pre kresťanské svätostánky musel byť do polovice vkopaný do zeme. Prvé písomné zmienky o chráme pochádzajú z roku 1720 a do dnešnej podoby bol prestavaný (pričom boli ponechané základy pôvodného stredovekého chrámu) v rokoch 1765 – 1766. Architektonicky je chrám trojloďová stavba s jednou apsidou. V 60. rokoch 19. storočia bolo k budove chrámu pristavané ženské oddelenie a chrámová predsieň (narthex). Najzaujímavejšou súčasťou chrámového komplexu je zvonica vyzdobená unikátnymi stenopismi postavená bracigovskými majstrami v roku 1877 nad krstiteľnicou z roku 1873. Vnútri chrámu je vzácny ikonostas s ikonami vysokej umeleckej hodnoty.
La Roque-d’Anthéron

Poloha

Obec má rozlohu 25,49 km². Najvyšší bod je položený 484 m n. m. a najnižší bod 128 m n. m.

Obyvateľstvo

Počet obyvateľov obce je 5143 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Let Malaysia Airlines 370

Lietadlo

Lietadlo Boeing 777-200ER malo v minulosti poškodený koniec krídla pri pojazde na letiskovej dráhe, ale táto závada bola odstránená podľa servisných pravidiel spoločnosti Boeing. Posledná podrobná servisná kontrola lietadla bola vykonaná vo februári 2014 a aj v prípade recidívy počas letu by podľa odborníkov nemohla spôsobiť okamžitú dezintegráciu (rozpadnutie) stroja či haváriu.

Problematika analýz

Aj napriek tomu, že úradujúci minister dopravy Malajzie Hishammuddin Hussein poprel existenciu problémov medzi krajinami, ktoré mohli disponovať informáciami o trase zmiznutého lietadla po vypnutí transpondéra, podľa viacerých akademických zdrojov je tam množstvo regionálnych konfliktov, ktoré zabraňujú efektívnej spolupráci a výmene informácií pri hľadaní. Experti na medzinárodné vzťahy zároveň poukazujú na pretrvávajúce súperenie o suverenitu a národné záujmy v inkriminovanej oblasti, citlivé otázky bezpečnosti a špionáže, ktoré veľmi sťažujú multilaterálnu spoluprácu.
Malajzia spočiatku odmietla zverejniť zdrojové dáta zo svojho vojenského radaru, pretože informácie by mohli byť "príliš citlivé", ale neskôr na zverejnenie pristúpili. Armádni experti na príkladoch vysvetľujú, ako môže byť prístup k radarovým informáciám citlivý na vojenskej úrovni: "rýchlosť, s akou dokážu monitorovať sledované územie môže odhaliť, na akej úrovni pokročilosti je radarový systém".
Práve preto niektoré krajiny, aj keď zrejme disponujú radarovými dátami o lietadle po vypnutí transpondéra, nie sú ochotné poskytnúť akékoľvek informácie, pretože by mohli odhaliť ich obranné schopnosti a ohroziť ich vlastnú bezpečnosť. Podobne aj ponorky, hliadkujúce v Juhočínskom mori, mohli mať informácie z mimoriadnej udalosti vo vode (dopad predmetov na hladinu, náraz vraku na dno atď.), ale poskytnutie týchto informácií by mohlo prezradiť umiestnenie ponorky a fakt, že sa tam nejaká nachádzala.
Londinières (obec)

Poloha

Obec má rozlohu 18,79 km². Najvyšší bod je položený 203 m n. m. a najnižší bod 63 m n. m.

Obyvateľstvo

Počet obyvateľov obce je 1 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Frans Adelaar

Hráčska kariéra

Adelaar strávil väčšinu svojej kariéry v FC Utrecht, neskôr pokračoval v amatérskych kluboch DOVO Veenendaal a HVV Hollandia.

Trénerská kariéra

Trénerskú kariéru začal v roku 1995 v klube GVV Veenendaal. Pokračoval v kluboch FC Utrecht, Akratitos, De Graafschap, ADO Den Haag, FC Volendam a Sparta Rotterdam.
V apríli 2012 ho angažovala Žilina, s ktorou dokázal vyhrať ligu aj pohár. V januári 2013 bol však z postu trénera odvolaný.
V marci 2014 si ho za trénera zvolil holandský amatérsky klub IJsselmeervogels. Klub ho prepustil v novembri 2015.
James Potter

Charakteristika

James bol štíhlej postavy, zvykol si strapatiť vlasy, ako keby práve zosadol z metly, lebo si myslel, že je to frajerské, tak ako sa hrával so zlatou strelou, ktorú ukradol. Bol stíhačom za chrabromilský metlobalový tým. Mal čierne vlasy a hnedé oči, nosil okuliare. James bol neregistrovaný animágus, človek, čo sa mení na zviera, vedel sa meniť na jeleňa. Odtiaľ vznikla aj jeho prezývka - Paroháč. Harryho patronus má tiež podobu jeleňa.
Villar-Saint-Anselme

Poloha

Obec má rozlohu 5,88 km². Najvyšší bod je položený 424 m n. m. a najnižší bod 210 m n. m.

Obyvateľstvo

Počet obyvateľov obce je 94 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eyzin-Pinet

Poloha

Obec má rozlohu 28,44 km². Najvyšší bod je položený 450 m n. m. a najnižší bod 218 m n. m.

Obyvateľstvo

Počet obyvateľov obce je 2 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin-Montenoy

Poloha

Obec má rozlohu 10,41 km². Najvyšší bod je položený 160 m n. m. a najnižší bod 66 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bossieu

Poloha

Obec má rozlohu 13,48 km². Najvyšší bod je položený 524 m n. m. a najnižší bod 361 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kimón z Atén

Kimón (starogr. Κίμων – Kimón) bol v rokoch 536 a 528 pred Kr. olympijský víťaz v tethrippe, jeho syn Miltiades velil aténskemu vojsku v slávnej bitke pri Maratóne.
Kimón, syn Aténčana Stésagora z rodu Filaiovcov, bol na 61. a 63. olympijských hrách korunovaný vencom za víťazstvo v tethrippe (v pretekoch so štvorzáprahom koní), v disciplíne, ktorú v Olympii zaviedli na 25. hrách v roku 680 pred Kr.. Prvým víťazom tejto disciplíny bol Pagóndas z Téb. 
Staroveký historik Herodotos uvádza, že Kimón bol z Atén vyhostený tyranom Peisistratom. Počas vyhnanstva sa mu podarilo vyhrať tethrippon na olympijských hrách. Na nasledujúcich olympijských hrách v tejto disciplíne opäť zvíťazil, ale víťazstvo prenechal Peisistratovi, ktorý mu za to dovolil vrátiť sa do vlasti. Keď ale Kimónove kobyly na najbližších olympijských hrách opätovne dobehli do cieľa ako prvé, bol zavraždený Peisistratovými synmi, ktorí mu nastražili pascu pri aténskom prytaneione. Kimóna pochovali pred mestom pri ceste zvanej Koilé (Hlboká, tzv. Hlboká cesta), naproti nemu na druhej strane cesty boli uložené do hrobu jeho kobyly, víťazky troch olympijských hier.
Norman Reedus

Osobný život

Narodil sa v Hollywoode, ale neskôr sa presťahoval do Los Angeles v Kalifornii. Má anglické, talianske, írske a škótske korene. Nejaký čas žil v aj Japonsku, Spojenom kráľovstve a Španielsku. Počas života sa venoval aj maliarstvu, sochárstvu a fotografovaniu.
V súčasnosti žije v New Yorku a s modelkou Helenou Christensen má syna Mingusa Luciena Reedusa, ktorý sa narodil 13. októbra 1999.
Dugi otok

Geografia ostrova

Nachádza sa v severnej Dalmácii, v strednej časti Jadranského mora, neďaleko Zadaru. Severne ležia ostrovy Molat, Sestrunj a Ugljan, juhovýchodne Žut a Kornat. Má rozlohou 113,3 km² a najvyšší vrch Vela Straža dosahuje výšku 338 m n. m.. Je dlhý 43 a široký maximálne 4,6 km.

Obyvateľstvo

Nachádza sa v Zadarskej župe, obýva ho okolo 2 900 obyvateľov a najväčšie mesto na ostrove je správne centrum Sali, kde žije približne 1 820 ľudí. Hlavným zdrojom obživy je okrem turizmu i rybárstvo a vinárstvo.
Obce a osady: Zaglav, Žman, Luka, Savar, Brbinj, Dragove, Soline, Božava, Veli Rat, Verunić a Polje.
Aïssey

Poloha

Obec má rozlohu 10,67 km². Najvyšší bod je položený 599 m n. m. a najnižší bod 370 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drač (mesto)

Poloha

Leží na pobreží Jadranského mora pri severnom okraji Dračskej zátoky, asi 30 km západne od Tirany.

Dejiny

Drač založili pod menom Epidamnos grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali Dyrrhachium (gréc. Dyrrhachion) a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše.
V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.

Súčasnosť

Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.
San Francisco Bay Area

San Francisco Bay Area alebo The Bay Area je metropolitná oblasť, ktorá obklopuje Sanfranciský a Sanpabloský záliv v Severnej Kalifornii v USA. Región zahŕňa mestá San Francisco, Oakland, San José a ich metropolitné oblasti. Bay Area pozostáva z deviatich okresov, a to Alameda, Contra Costa, Marin, Napa, San Francisco, San Mateo, Santa Clara, Solano, a Sonoma. Oblasť má 7,15 milióna obyvateľov na ploche 18 088 km².
Pochádza odtiaľto veľké množstvo hudobných skupín, medzi ktoré patrí napríklad Metallica The Ace of Cups, Quicksilver Messenger Service, Moby Grape, Jefferson Airplane, Grateful Dead, Blue Cheer alebo Dead Kennedys.
Stredná priemyselná škola (Myjava)

Stredná priemyselná škola Myjava je stredná priemyselná škola v Myjave.
Ministerstvo školstva SR dňa 2.5.2001 poverilo SPŠ Myjava pokusným overovaním študijného odboru technické lýceum. Študijný odbor je plne v súlade s Koncepciou výchovy a vzdelávania v Slovenskej republike v rokoch 2001 – 2015 (projekt „MILÉNIUM“) a v súlade so študijnými odbormi rozšírenými v krajinách Európskej únie. Pri jeho koncipovaní škola spolupracovala i s univerzitami technického a ekonomického zamerania.
Študijný odbor je určený pre chlapcov a dievčatá so záujmom o matematiku, prírodné vedy, informatiku, technické alebo ekonomické vedy s predpokladom po maturitnej skúške pokračovať v ďalšom štúdiu.
Študenti Strednej priemyselnej školy Myjava si počas štúdia môžu spraviť certifikáty ECDL a CISCO.
Fons (Ardèche)

Poloha

Fons má rozlohu 4,03 km². Najvyšší bod je položený 492 m n. m. a najnižší bod 232 m n. m.

Obyvateľstvo

Fons má 308 obyvateľov (2009).
Graf vývoja obyvateľstva:
Zdroje: INSEE
Querqueville

Poloha

Obec má rozlohu 5,56 km². Najvyšší bod je položený 115 m n. m. a najnižší bod 0 m n. m.

Obyvateľstvo

Počet obyvateľov obce je 5 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Doucy-en-Bauges

Poloha

Obec má rozlohu 12,65 km². Najvyšší bod je položený 2 176 m n. m. a najnižší bod 797 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stará Blatina

Stará Blatina je (podľa ÚGKK SR od roku 2009) názov vodného toku, ktorý sa začína južne od Pezinka v mieste styku Šúrskeho kanála, Blatiny (v užšom zmysle) a Viničianskeho kanála a ktorý sa končí ústím do Čiernej vody na severovýchodnom okraji rezervácie Šúr. Staršie sa uvádzal buď ako južná, koncová časť Blatiny (takto napr. podľa ÚGKK SR do roku 2009) alebo sa uvádzal pod názvom Šúrsky potok (napr. na mapách Slovenskej kartografie). Pred výstavbou Šúrskeho kanála (1941-1943) každopádne išlo o južnú, koncovú časť vtedajšej Blatiny (ktorá sa mimochodom historicky niekedy považovala len za časť Čiernej vody), ale tok dnešnej Starej Blatiny bol vtedy ešte neregulovaný, takže sa nenachádzal úplne presne na tom istom mieste ako dnes.
Kinbidú

Kinbidú (maldiv. ކިނބިދޫ‎) je jeden z obývaných ostrovov na atole Tá na Maldivách. Počet obyvateľov je 1 238 (jún 2006), dĺžka ostrova 930 m, šírka 675 m. Vzdialenosť od hlavného mesta Male je 228,05 km.
Duša sveta

Duša sveta je pojem u Mikuláša Kuzánskeho.
Svet so všetkými svojimi obyvateľmi (okrem človeka) má jednu dušu sveta, ktorú možno nazvať aj nevyhnutnosťou. Duša sveta, jednotliví duchovia pôsobiaci v rôznych objektoch sveta, v mineráloch, rastlinách a živočíchoch sú len zvláštnym, špecifikovaným spôsobom existencie tohto všeobecného ducha prírody, je teda akýmsi princípom jednoty celku, stelesnením zákonov, ktorými sa príroda riadi.
Dunakanyar (severne od Budapešti)

Dunakanyar (-maď.; slovenský názov nie je ustálený - pozri v článku Dunakanyar) je voľné označenie úseku Dunaja od Ostrihomu po Szentendre alebo až po severný okraj Budapešti, teda toho úseku Dunaja v Maďarsku (resp. na malom úseku aj na Slovensku), kde sa Dunaj veľkým oblúkom prudko stáča na juh. V širšom zmysle, ako rekreačný región, Dunakanyar zahŕňa aj široké okolie tohto úseku Dunaja, čiže celé územie ohraničené slovensko-maďarskými hranicami na severe, obcami Mogyorósbánya, Leányvár a Pilišská Čaba (všetko vrátane) na juhozápade, obcami Solymár, Budakalász a Fót (všetko vrátane) na juhu a obcami Vácrátót, Kosd, Alsópetény, Pusztaberki a Drégelypalánk (všetko vrátane) na východe. 
Dunakanyar je oblasť dôležitá z turistického hľadiska. Okrem zaujímavého priebehu toku Dunaja sú známymi pozoruhodnosťami - pokiaľ ide o územie bezprostredne pri Dunaji - napríklad sídla Ostrihom, Vyšehrad, Vacov či Szentendre. Okrem toho sa tu nachádza národný park Duna–Ipoly Nemzeti Park. 
Začiatočná časť Dunakanyaru (v užšom zmysle) sa nazýva aj Vyšehradská brána (=Dunakanyar v najužšom zmysle; maď. aj Visegrádi-Dunakanyar) - podrobnosti o tejto časti pozri v článku Vyšehradská brána.
Is This the Life We Really Want?

Nahrávanie

Album bol nahraný v priebehu rokov 2010 až 2017. Skladba „Déjà Vu“ debutovala už v roku 2014 pod názvom „Lay Down Jerusalem (If I Had Been God)“. Skladba „Broken Bones“ debutovala v roku 2015 pod názvom „Safe and Sound“.
Saint-Gervais (Gard)

Poloha

Obec má rozlohu 11,87 km². Najvyšší bod je položený 240 m n. m. a najnižší bod 39 m n. m.

Obyvateľstvo

Počet obyvateľov obce je 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monchecourt

Poloha

Obec má rozlohu 6,77 km². Najvyšší bod je položený 66 m n. m. a najnižší bod 48 m n. m.

Obyvateľstvo

Počet obyvateľov obce je 2 605 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benelli M3

Varianty

Benelli M3 sa vyrába v niekoľkých variantoch, najznámejší variant je M3 Super 90, ktorý sa vyznačuje menším telom. K dispozícii je tiež kratšia verzia — ktorá sa ľahšie prepravuje — je používaná policajnými zložkami.
Fenioux (Deux-Sèvres)

Poloha

Obec má rozlohu 33,65 km². Najvyšší bod je položený 228 m n. m. a najnižší bod 53 m n. m.

Obyvateľstvo

Počet obyvateľov obce je 669 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sénezergues

Poloha

Obec má rozlohu 17,61 km². Najvyšší bod je položený 795 m n. m. a najnižší bod 278 m n. m.

Obyvateľstvo

Počet obyvateľov obce je 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boscamnant

Poloha

Obec má rozlohu 13,98 km². Najvyšší bod je položený 117 m n. m. a najnižší bod 27 m n. m.

Obyvateľstvo

Počet obyvateľov obce je 412 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hromovlad

História

Skupina vznikla v roku 2003. Skupina sa skladala z 4 členov a za svoju kariérnu dobu vydala 6 albumov. Skupina sa z osobných dôvodov rozpadla v roku 2014.
Gaudiès

Poloha

Obec má rozlohu 10,41 km². Najvyšší bod je položený 370 m n. m. a najnižší bod 238 m n. m.

Obyvateľstvo

Počet obyvateľov obce je 224 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čierny Váh (rieka)

Prameň

Spoločne s ďalšími slovenskými riekami, Hnilcom a Hronom, pramení v masíve Kráľovej hole v kráľovohoľskej časti Nízkych Tatier. Čierny Váh vzniká na severoseverozápadnom svahu Kráľovej hole v nadmorskej výške približne 1 680 m n. m. Prameň sa nachádza v pásme kosodreviny, na hranici okresov Poprad a Brezno, a zároveň na katastrálnej hranici obcí Liptovská Teplička a Šumiac. V pramennej oblasti, v nadmorskej výške 1 370,3 m n. m. priberá svoj prvý prítok prameniaci na severnom svahu Kráľovej hole.

Opis toku

Od prameňa steká najprv severovýchodným smerom, na východnom úpätí Prašivka (1 329,3 m n. m.) vytvára oblúk prehnutý na východ a na krátkom úseku pokračuje na sever. Potom veľkým oblúkom obteká masív Záturne (1 301,9 m n. m.), postupne sa stáča na severozápad až severoseverozápad a vteká do Teplickej kotliny, kde priberá významný Ždiarsky potok a z východu obteká Liptovskú Tepličku. Následne tečie znovu severozápadným smerom, nad sútokom so Šuňavským potokom sa ďalej stáča na západ a pri osade Čierny Váh priberá svoj najvýznamnejší prítok zľava, vodnatú Ipolticu. Vzápätí napája vodnú nádrž Čierny Váh s prečerpávacou vodnou nádržou a pri osade Svarín priberá Svarínku. Napokon vteká do výbežku Liptovskej kotliny, kde sa stáča na sever a východne od obce Kráľova Lehota sa spája s vodami Bieleho Váhu (663 m n. m.) a ďalej tečú ako Váh.
Letisková predpoveď TAF

TAF (Terminal Aerodrome Forecast) je v meteorológií a v letectve skratka formátu správy pre hlásenie predpovedí počasia. V súčasnosti sa využíva špecificky najmä v leteckej doprave. Všeobecne platí, že TAFy popisujú predpoveď prevládajúcich meteorologických podmienok na danom letisku pre interval 9 – 24 hodín. 
Správy TAF s platnosťou 9 hodín sú vydávané každé 3 hodiny a správy TAF s platnosťou 12 až 24 hodín každých 6 hodín. Začiatok 24 hodinových predpovedí nezačína skôr ako 6 hodín od termínu vydania predpovede a obsah pokrýva obdobie 18 hodín.
Opravy predpovedí v správe TAF sa vydávajú vždy keď je to potrebné.
Identifikačné znaky použité v letiskovej predpovedi TAF sú podobné ako pri kódovaní správ METAR. Tieto predpovede pripravujú kvalifikovaní pracovníci predpovednej služby na zemi, pri dodržaní stanovených pravidiel a medzinárodne dohodnutých postupov.

Pristávacia predpoveď TREND

Predpoveď TREND je skrátená verzia predpovede TAF, ktorá udáva očakávané podmienky v dvojhodinovej perióde s vydaním daného pozorovania. Táto krátkodobá predpoveď je pripojená ku koncu správy METAR.
METAR EGYM 291350Z 29010KT 8000 -RADZ FEW010 SCT037 OVC043
           10/07 Q1008 BLU TEMPO 7000 -RADZ SCT020 WHT=
V tomto príklade správa METAR je pre letisko EGYM (RAF Marham) v čase 13:50 UTC, 29 deň v mesiaci. Pozorovanie zahrňuje METAR s predpoveďou TREND pridanou na konci pozorovania.
TREND zahrňuje TEMPO 7000 -RADZ SCT020 WHT čo znamená dočasné zhoršenie dohľadnosti na 7 km so slabnúcim dažďom alebo mrholením, polooblačno s výškou základne 2000 stôp, vo bielom farebnom štádiu.
Predpovede TREND nie sú používané v Spojených štátoch.
Peter Juščák

Citáty

V ÚPN sú ľudia práce a ľudia odmien.